open-index/open-wikipedia-markdown huggingface dataset:
נצי אומסק

**נצי אומסק** (ברוסית: **О́мские Я́стребы**) הוא מועדון הוקי קרח לנוער מהעיר אומסק, שזכה פעמיים בגביע חרלמוב, המועדון זכה גם בטורניר הבינלאומי "Hockey night in Boston" וזכה בגביע העולם למועדוני נוער בהוקי קרח.

## היסטוריה
המועדון הוקם על בסיס מועדון המילואים אוונגרד-2 אומסק, כקבוצה בת של מועדון אוונגרד אומסק. מאז 2009 משחק באליפות ליגת ההוקי לנוער. מועדון המילואים אוונגרד-2, הוקם בשנת 1993 ונודע בשם "אוונגרד-2 (1993/94, 1994/95, 2007/2008, 2008/2009), "אוונגרד-VDV" (1995/1996 - 2002/2003) ו"נצי אומסק" (2003/2004 - 2006/2007).

## תארים
; Hockey night in Boston
* קובץ:Gold_medal_icon.svg זכייה (1): **2012**
; גביע העולם למועדוני נוער בהוקי קרח
* קובץ:Gold_medal_icon.svg זכייה (1): **2013**
; גביע חרלמוב 
* קובץ:Gold_medal_icon.svg זכייה (1): 2012, 2013
; גביע הפתיחה
* קובץ:Gold_medal_icon.svg זכייה (1): 2012

## הערות שוליים

קטגוריה:קבוצות הוקי קרח רוסיות
קטגוריה:קבוצות MHL
קטגוריה:אומסק: ספורט
קרצינומה הפטוסלולרית

**קרצינומה הפטוסלולרית** (באנגלית: **Hepatocellular carcinoma** או בקיצור: **HCC**) היא הסוג השכיח ביותר של סרטן כבד ראשוני במבוגרים, וגורם המוות השכיח ביותר בקרב אנשים עם שחמת הכבד. סוג גידול זה מתפתח במצבים הכוללים דלקת כרונית בכבד, והוא קשור באופן הדוק לצהבת כרונית נגיפית (עקב הפטיטיס B או הפטיטיס C) או חשיפה לרעלים כגון אלכוהול, אפלטוקסין או אלקלואידים פירוליזידינים. מחלות מסוימות, כמו המוכרומטוזיס וחוסר באלפא 1 אנטיטריפסין, מעלות באופן ניכר את הסיכון לפתח גידול זה. תסמונת מטבולית ומחלת הכבד השומני שאינה נובעת מצריכת אלכוהול מוכרים יותר ויותר גם כן כגורמי סיכון לגידול זה.

רוב מקרי הקרצינומה ההפטוסלולרית מופיעים אצל אנשים שכבר יש להם סימנים ותסמינים של מחלת כבד כרונית. גידול זה עשוי להציג החמרה של הסימפטומים או ללא תסמינים בזמן גילוי הסרטן. קרצינומה הפטוסלולרית עשויה להופיע עם תסמינים לא ספציפיים כמו כאבי בטן, בחילות, הקאות או תחושת עייפות. תסמינים הקשורים יותר למחלת כבד כוללים כבד מוגדל, צהבת, מיימת, חבורות קלות כתוצאה מהפרעות בקרישת הדם, חוסר תיאבון וירידה לא מכוונת במשקל. הרוב המכריע של HCC מופיע באסיה ובאפריקה שמדרום לסהרה, במדינות בהן וירוס ההפטיטיס B הוא אנדמי ורבים נגועים מלידה. שכיחות הקרצינומה ההפטוסלולרית בארצות הברית ובמדינות מתפתחות אחרות עולה בשנים האחרונות עקב עלייה בזיהומים של נגיף ההפטיטיס C.

קרצינומה הפטוצלולרית, כמו כל סוג סרטן אחר, מתפתחת עקב שינויים ומוטציות אפיגנטיות המשפיעים על התא להתחלק בקצב גבוה יותר או לגרום לתא להימנע מאפופטוזה (הרס התא עצמו כמנגנון הגנה). זיהומים כרוניים של הפטיטיס B או C יכולים לסייע להתפתחות קרצינומה הפטוסלולרית עקב הפעלה חוזרת של מערכת החיסון של הגוף כנגד תאי הכבד. תאי דלקת שהופעלו על ידי מערכת החיסון משחררים חומרים המכונים רדיקלים חופשיים, אשר עלולים לגרום לנזק ל-DNA של התא ולהוביל למוטציות גנטיות מסרטנות. כמו בכל סרטן, הטיפול והפרוגנוזה של HCC משתנים בהתאם להיסטולוגיה של הגידול, הגודל, עד כמה התפשט הסרטן ובריאותו הכללית של המטופל. ההשירדות בסוג סרטן זה אינה טובה כיוון שרק 10-20% מקהרצינומות ההפטוסלולריות ניתנות להסרה בעזרת ניתוח. אם לא ניתן להסיר את הגידול לחלוטין, הגידול לרוב קטלני תוך 3 עד 6 חודשים.

## קישורים חיצוניים

* קרצינומה הפטו-צלולרית- (HCC), באתר המרכז הרפואי תל אביב ע"ש סוראסקי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גידולים ממאירים באיברי העיכול
קטגוריה:מחלות כבד
וילמוש לייפציגר

**וילמוש לייפציגר** (בהונגרית: **Leipziger Vilmos**; ורוצלב, 18 ביוני 1840 – בודפשט, 24 בינואר 1913) היה תעשיין יהודי-הונגרי בעל מזקקה תעשייתית.

## ביוגרפיה
וילמוש לייפציגר נולד במשפחה יהודית ממוצא גרמני. הוא בנו של אברהם לייפציגר. בגיל עשרים וארבע כבר עבד כמנהל חברה במפעל של קארוי פרידנטל בוורוצלב. על פי הצעתו של לייפציגר, פרידנטל פתח מזקקה בדרך ואצי בבודפשט (1867) והפקיד את הניהול בידי לייפציגר. לייפציגר ייסד בשנת 1879 את מזקקת אובודה ובשמו המלא "מפעל הכהל והסוכר של וילמוש לייפציגר בע"מ" (בהונגרית: Leipziger Vilmos Szesz- és Cukorgyára Rt) וכן חוות פיטום אווזים בעיר אובודה ליד בודה, שהפכה במהרה לאחד ממפעלי התעשייה הגדולים בהונגריה. הוא היה חבר מייסד של "התאחדות הלאומית לתעשיינים" (GYOSZ) וה"בנק החיסכון הכללי ההונגרי". אשתו הייתה אאוגניה דויטש (ז'ני).

הרב הראשי יוז'ף הבשי ספד לו בבית הקברות היהודי ברחוב שלגוטאריאני.

ביתו התחתנה עם קארוי נוימן.

## עבודתו
* הרצאה על מצב תעשיית האלכוהול (בודפשט, 1890)

## ספרות נוספת
* מור גלרי: חלוצי התעשייה ההונגרית. בודפשט, 1889.
* לקסיקון מדעי הונגרי. עורך ראשי. פרנץ נאג'. בודפשט, 1997.
* לקסיקון ביוגרפי הונגרי חדש. 

## לקריאה נוספת
* לקסיקון ביוגרפי הונגרי. 1969. 
* יוז'ף סיניאי: חייהם ויצירותיהם של סופרים הונגרים–1914. 
* נתוניו בקטלוג של המוזיאון הספרותי פטפי

## קישורים חיצוניים

## הערות שוליים

קטגוריה:אנשי עסקים יהודים הונגרים
קטגוריה:תעשיינים יהודים
קטגוריה:הונגרים שנולדו ב-1840
קטגוריה:הונגרים שנפטרו ב-1913
בריונים: איך עובדת תרבות ההשתקה של השמאל

**בריונים: איך עובדת תרבות ההשתקה של השמאל** (באנגלית: **Bullies: How the Left's Culture of Fear and Intimidation Silences Americans**), הוא ספר עיון פובליציסטי מאת העיתונאי האמריקאי בן שפירו. המהדורה העברית יצאה לאור בהוצאת סלע מאיר, בצירוף הקדמה מאת אראל סג"ל.

הספר מתייחס לחברה האמריקאית בתקופת הקדנציה הראשונה של נשיא ארצות הברית ה-44 ברק אובמה. הוא יצא לאור בארצות הברית בדצמבר 2012. בישראל יצא לאור ב-2019.

## מבנה הספר
הספר מורכב משבעה פרקים, המתארים את תפיסת המחבר:
# בריונים ממוסדים - איך השמאל הפוליטי (לפי דבריו) השתלט על כל מוקדי הכוח הממסדיים, ביניהם: איגודי העובדים, העיתונאות, הוליווד, האוניברסיטאות, ובתי המשפט.
# בריונים אנטי-פטריוטים - איך השמאל הפוליטי מקריב את מדינתו.
# בריוני גזע - איך ברק אובמה מנצל את היותו אפרו-אמריקאי.
# בריוניות מעמדית - איך השמאל הפוליטי מגדיל את הפער בין המעמדות העשירים לבין המעמדות העניים.
# בריוני מין - איך השמאל הפוליטי מתנהג בצורה גזענית נגד נשים (שוביניסטית).
# בריונים ירוקים - איך השמאל הפוליטי מרמה את האזרחים בטענה של "זיהום".
# בריונים חילונים - איך השמאל הפוליטי גורם לכפייה חילונית.
הספר נחתם בסוף דבר - סיכום ומבט לעתיד.

## תוכן הספר
הספר עוסק בשאלות:
* כיצד השמאל הקיצוני מסמן סממנים ימניים במוקדי הכוח ומשמיד אותם?
* מהן הטקטיקות בהן עושים שימוש הפרוגרסיבים בוויכוח עם השמרנים?
* איך ימנים ידעו שפעלו נכון בזירה הציבורית?
* איך התנהלותו של ברק אובמה תואמת את התזה המרכזית בספר?

בספר טוען שפירו שהשמאל הפך לבריון אלים שמטרתו להשתיק את מי שלא חושבים כמוהו, לעצב את דעת הציבור, לשלוט בשיח הפוליטי ולהפוך את המושג ימני למילה נרדפת לשוביניסטי, גזעני, הומופובי, פריבילגי ובלתי כשיר מוסרית.

## קישורים חיצוניים
* הספר, באתר המו"ל, סיימון אנד שוסטר 
* הספר, באתר אמזון 
* הספר באתר הוצאת סלע מאיר.
* 
* 

## הערות שוליים

קטגוריה:ספרי עיון אמריקאיים
קטגוריה:ספרי 2012
קטגוריה:ספרות פוליטית אמריקאית
קטגוריה:ספרי הוצאת סלע מאיר
קטגוריה:ספרי הוצאת סיימון אנד שוסטר
גייב לוין

**גייב לואיס לוין** (באנגלית: **Gabe Louis Levin**; נולד ב-2 באוגוסט 1994) הוא כדורסלן אמריקאי-ישראלי, המשחק בעמדת הפאוור פורוורד והסנטר בבני הרצליה.

## קריירת תיכונים ומכללות
לוין נולד בשיקגו שבאילינוי למשפחה יהודית. הוריו הם מרי ג'ו והלל לוין, ויש לו שני אחים ושתי אחיות. אחיו אהרון שיחק כדורסל במכללת גרינל, וכיום הוא עוזר מאמן בקבוצת הכדורסל של בית הספר. גובהו 2.03 ס"מ ומשקלו 104 ק"ג.

לוין למד בבית הספר התיכון באוק פארק ובריבר פורסט, וקלע בממוצע כמעט 20 נקודות ו-10 ריבאונדים למשחק בשנתו האחרונה. הוא נבחר לחמישייה הרביעית בכל מדינות האיגוד של אילינוי, ונבחר לחמישייה הראשונה בשיקגו על פי ESPN.

לאחר מכן למד לוין שנה בבית הספר התיכון סנט תומאס מור. הוא נבחר לחמישייה הראשונה של מכון ניו אינגלנד.

לוין שיחק באוניברסיטת לויולה מרימאונט, שם במקביל עשה תואר בפסיכולוגיה. בעונתו בנבחרת המכללה, רשם ממוצעים של 11.1 נקודות ו-7.2 ריבאונדים למשחק, והיה חמישי בליגה לחסימות עם 1.2 למשחק. בשנת 2014 הוא נבחר לחמשייה הראשונה של האזור. בעקבות חוקי הליגה לא שיחק לוין בעונת .

בשנת 2015, עבר לוין לאוניברסיטת לויולה מרימאונט. בעונת , הוא העמיד ממוצעים של 9.5 נקודות ו-5.9 ריבאונדים למשחק, עם 2.2 ריבאונדים התקפיים (שני בליגה), קלע ב-50.2 אחוזים מהשדה (שישי בליגה) והוסיף 0.8 חסימות למשחק (שביעי בליגה). בעונת , הוא העמיד ממוצעים של 12.2 נקודות ו-6.2 ריבאונדים למשחק, עד שנפצע בברך וסיים את העונה. בעונת , הוא העמיד ממוצעים של 18.5 נקודות (שלישי בכל המחוז) ו-7.3 ריבאונדים למשחק. בנוסף קלע ב-45.5 אחוזים מהשדה, וסיים רביעי בליגה בריבאונדים עם 7.2 למשחק. ב-3 בפברואר 2018, קלע לוין 45 נקודות והשווה שיא בן 47 שנים של המכללה בשיא נקודות למשחק. בתום העונה נבחר לחמישייה הראשונה של המחוז.

## קריירה מקצועית
ב-4 ביולי 2018, לאחר שלא נבחר בדראפט ה-NBA, חתם לוין בבני הרצליה מהליגה הישראלית.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:כדורסלנים ישראלים
קטגוריה:כדורסלנים אמריקאים
קטגוריה:כדורסלני אוניברסיטת המדינה של קליפורניה בלונג ביץ'
קטגוריה:בוגרי אוניברסיטת לויולה מרימאונט
קטגוריה:כדורסלני בני הרצליה
קטגוריה:כדורסלנים אמריקאים שהתאזרחו בישראל
קטגוריה:שיקגו: כדורסלנים
קטגוריה:ישראלים שנולדו ב-1994
קטגוריה:אמריקאים שנולדו ב-1994
מגוריט

**מגוריט ישראל בע"מ** היא חברה ציבורית הפועלת כקרן השקעות בנדל"ן (באנגלית REIT - Real Estate Investment Trust). החברה כלולה במדד תל אביב SME60 ובמדד תל אביב נדל"ן.
## היסטוריה
מגוריט ישראל בע"מ הוקמה בשנת 2016, ביוזמת עורכי הדין חיים ויספיש וארז רוזנבוך, כקרן השקעות בנדל"ן הראשונה בישראל הפועלת בשוק הדיור להשכרה ארוכת טווח. זמן קצר לאחר כניסתו לתוקף של תיקון 222 לפקודת מס הכנסה באפריל 2016 המסדיר פעילותן של קרנות להשקעה במקרקעין למגורים. על פי תקנות אלו מס רכישה שמשלמת הקרן היא בשיעור 0.5%, בלבד, הקרן פטורה ממע"מ, וממס חברות, על משקיע פרטי לשלם מס דיבידנד בשיעור 20% בלבד, והקרן מחויבת לחלק באופן קבוע מדי שנה לפחות 90% מרווחיה, שינבעו מדמי השכירות שיניבו הדירות, כדיבידנד.

המודל העסקי של הקרן מבוסס על רכישת מקבצי דיור, הכוללים לפחות 20 יחידות דיור או המוצעים למכירה על ידי המדינה במסגרת פרויקט דירה להשכיר. הקרן מחזיקה ומשכירה את הדירות לפרקי זמן ארוכים.

במהלך ספטמבר 2016 גייסה הקרן 180 מיליון שקל מארבעה גופים: קופות הגמל של אקסלנס וקרן קיימת לישראל (40 מיליון שקל כל אחת) ושני מוסדות ציבוריים, קופת הפנסיה של חברה קדישא וקופת העיר  (100 מיליון שקל ביחד). אחר כך השלימה הנפקה ראשונה לציבור ומניותיה החלו להיסחר בבורסה לניירות ערך בתל אביב. הקרן גייסה כ-12 מיליון שקל בשלב הציבורי של ההנפקה, בנוסף ל-48 מיליון שקל שגייסה שבוע קודם ממשקיעים מוסדיים.

בין 2017 ל-2020 גייסה מגוריט בסך הכל כ-1.2 מיליארד שקל במספר הנפקות של מניות ואיגרות חוב.

## בעלות
רוב מניות החברה מוחזקת על ידי משקיעים מוסדיים. ביניהם קופות גמל ותעודות סל בניהולם של: הראל, מנורה מבטחים, אלטשולר שחם, פסגות בית השקעות מגדל שוקי הון ואקסלנס נשואה.

## נכסים בבעלות החברה
נכון לתחילת 2021, מגוריט מחזיקה בכ-500 דירות ב-13 פרויקטים פעילים ברחבי הארץ ובעוד כ-1100 דירות ב-15 פרויקטים נוספים שנמצאים בשלבי הקמה. בין הנכסים שמחזיקה הקרן:
* 34 דירות במגדלי מידטאון שנרכשו תמורת כ-71.4 מיליון שקל בינואר 2017.
* מגדל בפרויקט מגורים ברמלה הכולל 84 יחידות דיור, אותו רכשה מחברת אלקטרה נדל"ן תמורת כ-121 מיליון שקל, בפברואר 2017.
* 20 דירות במרכז בני ברק שרכשה תמורת 38 מיליון שקל בפברואר 2017.
* בניין מגורים היסטורי בן 7 קומות, הממוקם במרכז ירושלים, ברחוב הלל פינת רחוב קינג ג'ורג', אותו רכשה תמורת כ-75 מיליון שקל באוקטובר 2018.
* בניין בן 30 דירות בהרצליה, המושכר במסגרת פרויקט דיור בר השגה לזכאים של עיריית הרצליה, אותו רכשה תמורת 62 מיליון שקל במרץ 2020.
* 36 דירות ברמת השרון אותן רכשה תמורת כ-98.5 מיליון שקל בנובמבר 2020.
* בניין מגורים באשקלון בו 56 דירות, אותו רכשה מחברת י.ח. דמרי בניה ופיתוח תמורת כ-91 מיליון שקל בדצמבר 2020.

## קישורים חיצוניים
* 

* 
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:קרנות השקעה בנדל"ן
קטגוריה:ישראל: חברות שהוקמו ב-2016
ברית הנשים הבין-לאומית

**ברית הנשים הבין-לאומית** (נקרא גם **הארגון הבין-לאומי לנשים**; בצרפתית: Alliance Internationale des Femmes, AIF, באנגלית: International Alliance of Women, IAW) הוא ארגון חוץ-ממשלתי בינלאומי הפועל לקידום זכויות האישה ברחבי העולם, תוך התמקדות בשוויון מגדרי והעצמת נשים. זהו אחד הארגונים הוותיקים, הגדולים והמשפיעים ביותר בתחום זכויות האישה.

הארגון הוקם בברלין בשנת 1904 תחת השם **International Woman Suffrage Alliance** (הברית הבינלאומית למען זכות בחירה לנשים) על ידי מנהיגות פמיניסטיות מרחבי העולם, בהן מארי סטריט, מיליסנט פוסט, קארי צ'פמן קאט וסוזן ב. אנתוני. מטה הארגון היה בלונדון.

הארגון מייצג כיום למעלה מ-50 ארגוני נשים ברחבי העולם ובהם מאות אלפי חברות. הנהלת הארגון נמצאת בז'נבה.

החל משנת 1926 קשר הארגון קשרים חזקים עם חבר הלאומים. בשנת 1947 היה הארגון בין הראשונים שקיבלו מעמד ייעוץ כללי במועצה הכלכלית-חברתית של האומות המאוחדות, ולאחר מכן מעמד דומה במועצת אירופה. לארגון נציגים בגופים בינלאומיים רבים נוספים, בהם ארגון המזון והחקלאות, הליגה הערבית ומועצת שיתוף הפעולה של מדינות המפרץ.

## היסטוריה
[ממוזער|צלחת מעוטרת בסמל "הברית הבינלאומית למען זכות בחירה לנשים" מכנס הארגון ב[אמסטרדם ב-1908.]]
לאחר כנס מועצת נשים בינלאומית בשנת 1902 התאכזבו פעילות פמיניסטיות בארצות הברית מכך שהארגון נרתע מלתמוך בזכות בחירה לנשים, והן החליטו להקים ארגון שיקדם מטרה זו. הארגון הוקם בברלין ב-3 ביוני 1904, במהלך הכנס השני של מועצת הנשים בינלאומית. הארגון נקרא בתחילה **International Woman Suffrage Alliance** (הברית הבינלאומית למען זכות בחירה לנשים) ומקום מושבו היה בלונדון. בין מייסדות הארגון נמנו מארי סטריט, מיליסנט פוסט, קארי צ'פמן קאט וסוזן ב. אנתוני.

פעילות הארגון נרתעו מהסגנון התוקפני של אמלין פנקהרסט ואיגוד הנשים החברתי והפוליטי, ובכנס בשנת 1906 סירבו לקבל את האיגוד לשורותיו.

קונגרסים של הארגון התקיימו בקופנהגן (1906), אמסטרדם (1908), לונדון (1909), סטוקהולם (יוני 1911) ובודפשט (1913). לארגון הצטרפו ארגונים לאומיים שנאבקו למען זכות הבחירה לנשים, והוא הוציא לאור כתב-עת חודשי. כנסי הארגון נערכים מעת לעת בערים שונות בעולם. בשנת 2017 נערך הכנס בניקוסיה, קפריסין.

בשנת 1946 שינה הארגון את שמו ל**ברית הנשים הבינלאומית**. נשיאת הארגון הייתה קארי צ'פמן קאט, שהייתה גם בין המייסדות של  בארצות הברית.

הצבע המסורתי של הארגון, המשמש כסמל לזכויות האישה וזכות הבחירה לנשים, הוא צהוב.

בשנת 1947 היה הארגון בין הראשונים שקיבלו מעמד ייעוץ כללי במועצה הכלכלית-חברתית של האומות המאוחדות, ולאחר מכן מעמד דומה במועצת אירופה. לארגון נציגים בגופים בינלאומיים רבים נוספים, בהם ארגון המזון והחקלאות, הליגה הערבית ומועצת שיתוף הפעולה של מדינות המפרץ.

## הארגון כיום
הנושא המרכזי בו עוסק הארגון כיום הוא מימוש מלא של האמנה לביעור כל הצורות של אפליה נגד נשים (CEDAW). בכנסים האחרונים של הארגון אומצה הסיסמה "זכויות האישה הן זכויות האדם" והוחלט שהארגון יפעל לקידום נושאים נוספים, בהם צדק וזכויות אדם, קידום הדמוקרטיה והשלום, חיסול האלימות נגד נשים ונערות, שינוי אקלים, קידום , קידום הבריאות בעולם וקידום נשים בכלכלה.

כיום מייצג הארגון יותר מ-50 ארגונים ברחבי העולם, בהם ויצו. הלנה גלזר, יושבת ראש הנהלת ויצו העולמית, היא גם חברת הנהלה בברית הנשים הבינלאומית.

## הערות שוליים

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:ארגוני נשים
קטגוריה:זכות בחירה לנשים
שווים (עמותה)

**שווים** היא עמותה ישראלית העוסקת בשיקום תעסוקתי של מתמודדי נפש, אשר נוסדה בשנת 1985. העמותה מסייעת להעסיק כ-900 איש בגילאי 21–75.

בשנת 2023 נוסדה העמותה בערים: פתח תקווה, חיפה, נתניה, באר שבע, קריית ביאליק, קריית שמונה, טבריה, קריית גת, חולון וכפר סבא.

## ראו גם
* אנוש – העמותה הישראלית לבריאות הנפש

## קישורים חיצוניים
* 

* 

## הערות שוליים

קטגוריה:נכות: מוסדות בישראל
קטגוריה:ישראל: ארגונים חברתיים
קטגוריה:ישראל: עמותות
קטגוריה:ישראל: ארגוני בריאות נפשית
סי. ג'יי. האריס

**קלווין דורסי האריס הבן** (באנגלית: **.Calvin Dorsey Harris Jr**; נולד ב-19 בפברואר 1991) הוא כדורסלן אמריקאי, המשחק בעמדת הקלע.

## קריירה
האריס החל את דרכו באוניברסיטת וייק פורסט ושיחק שם במשך ארבע עונות. בשנת 2013, לאחר שלא נבחר בדראפט ה-NBA, החל לשחק האריס בדנוור נאגטס במהלך ליגת הקיץ של ה-NBA.

ביולי 2013, חתם האריס על חוזהו המקצועני הראשון כשחתם לעונה בריזן לודוויגסבורג מהליגה הגרמנית.

ב-10 ביולי 2014, חתם האריס ברטיופארם אולם, אך ב-3 במרץ 2015 הוא שוחרר מהקבוצה וחתם בחתם בואף ריגה מהליגה הלטבית. בתום העונה זכה עימה באליפות.

בעונת , חתם האריס לעונה ברוזה רדום מהליגה הפולנית. בתום העונה זכה עימה בגביע הפולני כשהאריס נבחר לשחקן המצטיין שלו.

ב-21 בינואר 2020, חתם האריס בטורק טלקום מהליגה הטורקית. הוא העמיד בקבוצה ממוצעים של 5.3 נקודות ו-2.5 אסיסטים למשחק.

ב-6 באוגוסט 2020, חתם האריס לעונה בהפועל חולון מהליגה הישראלית.

בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.

ב-18 ליוני 2022 חתם לשתי עונות בהפועל חולון.

## תארים
; ואף ריגה
* אליפויות (1): 2014/2015

; רוזה רדום
* גביעים (1): 2015/2016

; הפועל חולון
* הליגה הבלקנית (1): 2020/2021
## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת וייק פורסט
קטגוריה:כדורסלני רטיופארם אולם
קטגוריה:כדורסלני פו אורטז
קטגוריה:כדורסלני טורק טלקום
קטגוריה:כדורסלני הפועל חולון
קטגוריה:כדורסלני בורק באסקט
קטגוריה:כדורסלני VEF ריגה
קטגוריה:אמריקאים שנולדו ב-1991
בית לכל ילד

**בית לכל ילד** היא עמותה ישראלית שנוסדה ב-1975 ומפעילה פנימיות לילדים בסיכון. יושב ראש הוועד המנהל הוא גיא צור. המנהלת הכללית היא יעל שטרן גורדון.

בשנת 2019 הועסקה בעמותה כ-231 איש, ותקציבה היה כ-27 מיליון ש"ח וחצי. משרדי העמותה ממוקמים באזור התעשייה תלפיות שבירושלים. בשנת 2010 עברה העמותה מוזגה עם עמותת "תקומת אריה".

העמותה מפעילה מספר מסגרות, ובהן:
* מרכז שוסטרמן – מרכז חירום לילדים בסיכון הממוקם בירושלים, ונוסד ב-1992.
* שלושה בתי מעבר לילדים בגיל הרך לפני השמתם במסגרת קבועה: "שרמן" (גילאי 2–7), "שרי" (גילאי 1–6) ו"רעים" (גילאי 3–10)
* תוכניות שיקום בקהילה

## קישורים חיצוניים
* 

* 

## הערות שוליים

קטגוריה:ישראל: עמותות
קטגוריה:ישראל: ארגוני עזרה
קטגוריה:ישראל: רווחת הילד
השדולה לשליטה בין-לאומית בסמים הנרקוטיים

**השדולה לשליטה בין-לאומית בסמים הנרקוטיים של הסנאט של ארצות הברית** (באנגלית: **United States Senate Caucus on International Narcotics Control**; ידועה גם בשם המקוצר **שדולת הסמים הנרקוטיים של הסנאט** או בראשי התיבות **INCC**) היא שדולה קונגרסיאלית הפועלת בסנאט של ארצות הברית, שנוסדה במטרה לפקח ולעודד את הממשלה הפדרלית של ארצות הברית (לצד מיזמים פרטיים) להרחיב את שיתוף הפעולה הבין-לאומי נגד שימוש בסמים וסחר בסמים, ולקדם היענות עולמית לשליטה ובקרה על הסמים באמצעות אמנות בין-לאומיות.

כארגון רשמי של הסנאט האמריקאי, נהנית השדולה ממעמד של ועדה פרלמנטרית קבועה. יש לה הסמכות להנפיק זימונים משפטיים וברשותה לגבות עדויות ולפרסם ספרים, רשומות, מסמכים ודו"חות כראות עיניה. בעבר היא עסקה בשיתוף פעולה בינלאומי, מיגור, סחר, ייעוד, בקרת גבולות, אסטרטגיות סמים, הערכות תוכניות פדרליות ונושאי הלבנת הון. השדולה קיימה דיונים רבים במרוצת השנים, ופרסמה דו"חות אחדים על מדיניות בקרת הסמים של ארצות הברית. האחריות העיקרית של ה-INCC כוללת פיקוח על קיום אמנות והסכמי בקרת סמים בין-לאומיים, כמו גם פיקוח על מדיניות ופעילויות למיגור תופעת הסמים של ממשלת ארצות הברית.

השדולה לשליטה בין-לאומית בסמים הנרקוטיים נקראה במקור "מועצת ארצות הברית לבקרה בין-לאומית בסמים הנרקוטיים", כאשר נוסדה ב-16 באוגוסט 1985 מכוח חוק אישור יחסי החוץ לשנה הפיסקלית 1986 ו-1987. הלך מ-13 בנובמבר 1985 קיבלה השדולה את שמה הנוכחי בהווה, לאחר בקשת בית הנבחרים של ארצות הברית.

החקיקה שעיגנה בחוק את הקמת הקבוצה קבעה כי השדולה תהא מורכבת מחברי הסנאט וממומחים מהמגזר הפרטי. באופן ספציפי, הקבוצה אמורה להיות מורכבת מתריסר חברים: שבעה מחברי הסנאט שמונו בידי סגן נשיא ארצות הברית, וחמישה מומחים פרטיים שמונו בידי נשיא ארצות הברית. ארבעה מתוך שבעת הסנאטורים, כולל אחד שהוגדר כיושב ראש, אמורים היו להיבחר מסיעת הרוב לאחר התייעצות עם מנהיג הרוב, ושלושה, כולל החבר שמוגדר כיו"ר-עמית, היו אמורים להיבחר מסיעץ המיעוט, לאחר התייעצות עם מנהיג המיעוט. חמשת חברי הוועדה שנבחרו מהמגזר הפרטי היו אמורים להתמנות על ידי הנשיא לאחר התייעצות עם חברי ועדות הקונגרס הנוגעות בדבר. עם זאת, מינויים של אזרחים פרטיים נגדעו לאחר שנת 1987, בהתאם לתכנון מחדש של השדולה.

## קישורים חיצוניים
* 

סמים
קטגוריה:ארצות הברית: סמים
פורנוגרפיה מונפשת

[ממוזער|קומיקס למבוגרים בחנות ספרים ב[אקיהברה, טוקיו, יפן, יולי 2014]]
**פורנוגרפיה מונפשת** או **פורנוגרפיה מצוירת** או **אנימציה ארוטית** היא סוג של פורנוגרפיה באמצעות הצגת דמויות, דרך ציור או הנפשה, במצבים אירוטיים או מיניים. הפורנוגרפיה המונפשת שייכת גם לאנימציה למבוגרים, שלא כולם מפורשים מינית.

מפני שהיסטורית, מרבית הסרטים המצוירים הופקו עבור ילדים ולכל הגילאים, ספגה פורנוגרפיה מצוירת לעיתים ביקורת, בהשוואה לפורנוגרפיה מסוגים אחרים – סרטים או תצלומים ארוטיים חיים. פורנוגרפיה מונפשת נפוצה ביפן, בעיקר בז'אנר הבידור הנטאי.

## היסטוריה
אחת הדוגמאות המוקדמות ביותר לפורנוגרפיה מונפשת הוא הסרט "The Virgin with the Hot Pants" , שמציג, בצורה מונפשת, פין עצמאי שרודף אחרי אישה עירומה ומקיים עמה יחסי מין, ואז רצף נוסף של עכבר שחודר מינית לחתול. דוגמה מוקדמת נוספת הוא סרט האנימציה בשחור-לבן שהופק ב-1928 על ידי שלושה אולפני אנימציה אמריקניים, "Eveready Harton in Buried Treasure" . הסרט, שהופק לכאורה עבור מסיבה פרטית לכבוד וינזור מקיי, מציג אדם עם איבר מין עצמאי וגדול בעל זקפה, ואת הרפתקאותיו השונות עם הדמויות האחרות וחיות המשק. ב-1932, הקוסאן קימורה  פרסם את הפורנוגרפיה המונפשת הראשונה שיוצרה ביפן, . הסרט היה בסגנון אוקיו-אה.

תור הזהב של הפורנוגרפיה  גרם, באופן מהותי, לייצור סרטי קולנוע בעל אופי מיני מפורש עם עלילות מפותחות לחלוטין, וגרם להתעניינות מחדש בפורנוגרפיה מונפשת. מאז שנות ה-80 של המאה ה-20, ז'אנר הארוטיקה נהפך לז'אנר הפופולרי ביותר של אנימציה ביפן. חלק מהאנימה היפנית הארוטית מבוסס על מאנגה אירוטית, והיא מופצת לעיתים קרובות כאנימציית וידאו מקורית, ומציגה, בדרך כלל, סצנות מין עם רמיזות מיניות ומפורשות.

בתחילת המאה ה-21, החלו מפיקים ליישם טכנולוגיית אנימציה דיגיטלית על חומר אירוטי.

תוכן מונפש נהפך ליותר ויותר פופולרי בשירותי וידאו פורנוגרפיים, שלעיתים מדווחים על מונחים כמו "אנימה", "הנטאי" ו"קריקטורה", שכולם קשורים, בדרך כלל, לאנימציה, והם נמצאים בין מונחי החיפוש המובילים. בנובמבר 2020, אנה וואלנס, מ-"The Daily Dot"  הדגישה את הפופולריות של "Source Filmmaker porn", כלומר לפורנוגרפיה שמפוקת באמצעות התוכנה, שיוצרי המקור הם "יוצרים מבוגרים".

## מצב משפטי
מעמדם החוקי של פורנוגרפיה מונפשת משתנה ממדינה למדינה. בנוסף למעמד החוקי הרגיל של פורנוגרפיה, בחלק מהפורנוגרפיה המצוירת מתוארות דמויות שעשויות להיות קטינות העוסקות במעשים מיניים. אחת הסיבות העיקריות לכך עשויה להיות בגלל הסרטים המצוירים הרבים המציגים דמויות מרכזיות שאינן מבוגרים. בפורנוגרפיה מונפשת, לא תמיד יש תיאורים של קטינים בתנוחות המיניות עצמן. עם זאת, פורנוגרפיה מונפשת עשויה להישפט תחת חוקי השיפוט הנוגעים לפורנוגרפיית ילדים. תיאורים של דמויות קיימות, שהוצגו בעבר, עשויות להפר את חוק זכויות היוצרים באותה מדינה, ללא קשר למצב ייצוג הדמויות.

## ראו גם
* חוק 34
* הנטאי

## קישורים חיצוניים

* 

* 


## הערות שוליים

*
קטגוריה:סוגות בקולנוע
קטגוריה:פורנוגרפיה
קטגוריה:הנפשה
קטגוריה:קומיקס
Still Bill

**Still Bill** (מבוטא **סְטִּיל בִּיל**, בתרגום חופשי: **עדיין ביל**) הוא אלבום האולפן השני של הזמר-יוצר מוזיקת הנשמה האמריקאי ביל וית'רס, אשר יצא לאור בשנת 1972 על ידי חברת התקליטים סאסקס רקורדס. האלבום הוקלט והופק על ידי ווית'רס, בו הוא הזמר היחיד והנגן העיקרי, לצד להקת הליווי שלו "Charles Wright & the Watts 103rd Street Rhythm Band".

המוזיקה באלבום מתחלקת בין סגנונות הנשמה, פאנק ובלוז, והשירים בו, שנכתבו כולם על ידי וית'רס, עוסקים בחקירה של טבע האדם, כמו גם עוסקים בתחושת הרגש והמין מנקודת מבטו של גבר ממעמד הביניים האמריקאי בשנות השבעים. האלבום כולל כמה משיריו המצליחים ביותר של וית'רס, כולל "Lean on Me" ו-"Use Me". הצלחתו הרבה של האלבום עם יציאתו הביאה מבקרי מוזיקה רבים להכתיר אותו כגולת הכותרת של קריירת המוזיקה של וית'רס, והוא הוגדר לעיתים כקלאסיקת רית'ם אנד בלוז.

## תוכן
מילות השירים המופיעים באלבום עוסקות כולן בהגגיו של גבר שחור ממעמד הביניים בהקשר של חיי היומיום, יחסי מין, מערכות יחסים, אהבה והחיים באופן כללי בתוך החברה האמריקאית של שנות השבעים של המאה ה-20. רבים מהשירים עוסקים במחשבותיו של הגבר על בת זוגו, כמו בשיר "Use Me" בו נטען כי היא מנצלת אותו או בשיר "Let Me in Your Life" בו הגבר מנסה לשכנע את מושא אהבתו להיכנס למערכת יחסים עמו.

המוזיקה באלבום נכתבה על ידי וית'רס במהלך שנת 1972 וכוללת מהלכי בלוז ופאנק סטנדרטיים, הבנויים בעיקרם מריפי גיטרה של וית'רס או של בנורס בלאקמון, הגיטריסט המשני באלבום.

## ביקורות ומורשת
האלבום התקבל בברכה על ידי המבקרים עם יציאתו. בסקירה של מגזין הרולינג סטון משנת 1972, כתב המבקר וינס אלטי "בסך הכל זהו אלבום קשוח יותר, רגוע יותר ובטוח יותר מהניסיון הראשון של וית'רס. שום דבר לא נשלח ונשכח, הכל עובר בבהירות ובעוצמה בלתי צפויה". מגזין המוזיקה בילבורד העריך את האלבום כהצדקה להתלהבות מאחורי אלבומו הראשון של וית'רס, וציין לטובה את המוזיקה בשירים "Lean on Me", "Who is He", "Kissing My Love", ו-"Lonely Town, Lonely Street".

מבקר המוזיקה רוברט כריסטגאו ממגזין "קרים" העניק לתקליט ציון B+ תוך ציון העובדה כי "וית'רס יצר את הדמות האמינה ביותר מבין כל זמרי הנשמה החדשים שמתארים גברים מהמעמד הבינוני, לצד הימנעות מהבושות המזדמנות של מרווין גיי, מהמיצוי העודף של דוני האת'וויי, ומהכובד של קרטיס מייפילד. הוא נשמע ישר, חזק ורחום. [עם זאת] אף שהאלבום הזה תופס קצב טוב, בסופו של דבר הוא עדיין מפספס רגש מהותי".

האלבום הפיק שני סינגלים, שניהם הפכו ללהיטים גדולים בארצות הברית: "Lean on Me", שהגיע למקום הראשון במצעד הפופ וה-R&B של בילבורד בקיץ 1972; ו-"Use Me", שהגיע למקום השני באותו מצעד בסתיו 1972. ב-7 בספטמבר 1972, "Still Bill" הוגדר כאלבום זהב על ידי איגוד תעשיית ההקלטות האמריקאי.

### מיקומי שיא

## קישורים חיצוניים

## הערות שוליים

קטגוריה:אלבומי ביל וית'רס
קטגוריה:אלבומים באנגלית
The Lucky One (שיר של אוקו סוביסטה)

"**The Lucky One**" הוא שיר שהוקלט על ידי הזמר האסטוני אוקו סוביסטה ויצג את אסטוניה באירוויזיון לשנת 2021 ברוטרדם, הולנד.

## רקע
ב-29 בפברואר 2020, סוביסטה זכה בקדם האסטוני לאירוויזיון 2020 עם השיר "What Love Is". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. זמן קצר לאחר ההודעה, רשות השידור האסטונית הודיעה כי היא תבחר את הנציג האסטוני הבא באמצעות הקדם "Eesti Laul". ב-20 בפברואר 2021, סוביסטה צלח את שלב חצי הגמר ועלה לשלב הגמר, שם זכה במקום הראשון.

## באירוויזיון
ב-20 במאי 2021, סוביסטה ביצע את השיר בחצי הגמר השני של התחרות וכשל להעפיל לגמר, לאחר שהגיע למקום ה-13 עם 58 נקודות.

## קישורים חיצוניים

## הערות שוליים

קטגוריה:שירי 2021
קטגוריה:סינגלים מ-2020
קטגוריה:שירי אירוויזיון 2021
קטגוריה:שירי אסטוניה באירוויזיון
קטגוריה:שירים באנגלית
קטגוריה:שירים על מזל
כף טאקסן

**כף טאקסן** (באנגלית: **Cape Tuxen**) היא לשון יבשה סלעית בחוף המערבי של ארץ גרהאם, שבאנטארקטיקה.

לשון היבשה מהווה את הקצה הדרומי של פתחו של מפרץ וודינגטון שבחצי האי קייב.

## היסטוריה
### גילוי ומיפוי לשון היבשה

לשון היבשה התגלתה ב-12 בפברואר 1898 על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.

הכף צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

הכף נסקרה על ידי סוקרים על הקרקע מטעם סקר שטחי חסות איי פולקנד בשנת 1958.

### מקור השם

שמה של לשון היבשה ניתן לה על ידי ז'רלאש.

לשון היבשה נקראת על שם אחד מפטרוני המשלחת.

## לקריאה נוספת

• V.V. Shcherbakova, V.G. Bakhmutov, V.P. Shcherbakov, G.V. Zhidkov and V.V. Shpyra, **[https://academic.oup.com/gji/article/189/1/204/572515 Palaeointensity and palaeomagnetic study of Cretaceous and Palaeocene rocks from Western Antarctica]**, Geophysical Journal International, Volume 189, Issue 1, April 2012, Pages 204–228, https://doi.org/10.1111/j.1365-246X.2012.05357.x

• Duncan Stewart, Jr, **[http://www.minsocam.org/ammin/AM19/AM19_150.pdf THE PETROGRAPHY OF SOME ANTARCTIC ROCKS]**

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA169&lpg=PA169&dq=%22Cape+Tuxen%22&source=bl&ots=6UMjFEJk9L&sig=ACfU3U2uu0E29YZoxC4IBf_j3cpUDLmSzw&hl=en&sa=X&ved=2ahUKEwjA4_G1xZzvAhXOh1wKHVo0BKwQ6AEwEHoECBMQAw#v=onepage&q=%22Cape%20Tuxen%22&f=false Sailing Directions for Antarctica: Includes Islands South of Latitude 60°]**, P 169

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA358&lpg=PA358&dq=%22Cape+Tuxen%22&source=bl&ots=qcPHqtOgyc&sig=ACfU3U1eFvdtBvnl_5xdw-3Os73NVE5dtQ&hl=en&sa=X&ved=2ahUKEwjA4_G1xZzvAhXOh1wKHVo0BKwQ6AEwEXoECBIQAw#v=onepage&q=%22Cape%20Tuxen%22&f=false Sailing Directions (planning Guide) and (enroute) for Antarctica]**, P 358

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA142&lpg=PA142&dq=%22Cape+Tuxen%22&source=bl&ots=h8nsx3em2Y&sig=ACfU3U12Lo7UZoj2PoHfdeG2MmH8B8_kVQ&hl=en&sa=X&ved=2ahUKEwjA4_G1xZzvAhXOh1wKHVo0BKwQ6AEwEnoECBEQAw#v=onepage&q=%22Cape%20Tuxen%22&f=false Sailing Directions for Antarctica: Including the Off-lying Islands South of Latitude 60°]**, P 142

## קישורים חיצוניים
* כף טאקסן באתר הסקר הגאולוגי של ארצות הברית
* כף טאקסן באתר הגאזט האנטארקטי של ממשלת אוסטרליה
* כף טאקסן באתר הגאזט האנטארקטי המשווה SCAR של ממשלת אוסטרליה

## הערות שוליים

טאקסן
טאקסן
פיר ופלמה

**פיר ופלמה** () הוא צמד מוזיקלי דני, המורכב מיאספר גרות ולוריץ עמנואל ונוצר בשנת 2017. הצמד ייצג את דנמרק באירוויזיון 2021.

## קריירה
הצמד הוקם ב-2017 ונכנס לתודעה הציבורית בשנת 2020 לאחר שהוציא את השיר "Menneskeforburger" שכבש את המצעדים בדנמרק וזיכה את השניים בחוזה הקלטות בחברת יוניברסל מיוזיק דנמרק.

הצמד נבחר לשמש כנציגי דנמרק באירוויזיון לשנת 2021 עם השיר "Øve os på hinanden" (נתאמן אחד על השני) לאחר ניצחונם בתחרות ה-Dansk Melodi Grand Prix שנערכה ב-6 במרץ 2021. ב-20 במאי 2021, הם ביצעו את השיר בחצי הגמר השני של התחרות וכשלו בניסיונם להעפיל לגמר, לאחר שהגיעו למקום ה-11 עם 89 נקודות.

## קישורים חיצוניים

## הערות שוליים

קטגוריה:משתתפי אירוויזיון 2021
קטגוריה:נציגי דנמרק באירוויזיון
קטגוריה:להקות דניות
Øve os på hinanden

**Øve os på hinanden** (בעברית: **נתאמן אחד על השני**) הוא שיר שהוקלט על ידי הצמד הדני פיר ופלמה. השיר יצג את דנמרק באירוויזיון לשנת 2021.

## באירוויזיון
המהדורה ה-65 של האירוויזיון התקיימה ברוטרדם שבהולנד והורכבה משני חצאי גמר, ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020 הוכרז כי דנמרק תופיע במחצית השנייה של חצי הגמר השני של התחרות. ב-20 במאי 2021, פיר ופלמה ביצעו את השיר בחצי הגמר השני של התחרות ולא הצליחו להעפיל לגמר.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי דנמרק באירוויזיון
קטגוריה:שירים בדנית
קטגוריה:סינגלים שהגיעו למקום הראשון בדנמרק
צ'יימס ישראל

**צ'יימס ישראל** היא עמותה ישראלית, שהוקמה ב-1991 ועוסקת בשילובם של אנשים עם צרכים מיוחדים בחברה. כיום העמותה עוזרת ל-1,100–1,400 איש ב-14 רשויות מקומיות. משרדי העמותה ממוקמים בשכונת רמת החייל שבתל אביב-יפו. בשנת 2019 עבדו בעמותה כ-580 איש, ותקציבה היה כ-62.7 מיליון ש"ח. יושבת ראש הוועד המנהל היא שולמית גילדנר והמנהל הכללי הוא ג'ורג' ריקרדו צימרמן.

פעילות העמותה נפגעה באופן משמעותי עם פרוץ מגפת הקורונה בישראל במרץ 2020, כאשר מאות עובדים הוצאו לחל"ת והתקציב צומצם בכעשרה אחוזים.

## תחומי עבודה
* מרכזי יום טיפוליים–סיעודיים לבוגרים מעל גיל 21. כיום פועלים מרכזים בתל אביב-יפו ובאשקלון.
* שירותי תעסוקה במספר מוקדים – ראשון לציון, אריאל, תל אביב, כפר סבא, ראש העין וטייבה.
* שיקום תעסוקתי וחברתי למתמודדים נפש
* מעונות יום שיקומיים-תקשורתיים – מיועדים לתינוקות ופעוטות בגילאי חצי שנה ועד 3 שנים. פועלים במודיעין מכבים רעות, יפו, אשקלון וחולון.
* יצירת סביבה תומכת לבוגרים עם צרכים מיוחדים בתפקוד גבוה.
* מרכזי יום שהות ארוך לילדים ונוער אחרי שעות בית הספר. כיום פועלים שלושה מרכזים בתל אביב ועוד כשניים בחולון.

## קישורים חיצוניים
* 

* 
* 

## הערות שוליים

קטגוריה:נכות: מוסדות בישראל
קטגוריה:ארגונים מסייעים ללוקים במוגבלות שכלית התפתחותית
קטגוריה:ישראל: ארגוני בריאות ורפואה
קטגוריה:ישראל: עמותות
קטגוריה:תל אביב-יפו: עמותות
פורמולה 2 עונת 2021

**עונת 2020 בפורמולה 2** היא העונה החמישית בה התקיימה אליפות הפורמולה 2 המאורגנת על ידי הפדרציה הבינלאומית לרכב (FIA). קטגוריית מרוצי הפורמולה 2 מדורגת כרמה השנייה של מרוצי מכוניות גלגל-פתוח אחרי הפורמולה 1 בהתאם לתוכנית השלבים הגלובלית. אירועי האליפות התנהלו במקביל לאירועים נבחרים של הקטגוריה הבכירה.

בעונה זאת שונה פורמט המרוצים: מספר הסבבים צומצם לשמונה, אך בכל סבב מתקיימים שלושה מרוצים, במקום שניים, כפי שהיה בעונות הקודמות.

אוסקר פיאסטרי זכה באליפות הנהגים, קבוצתו Prema זכתה באליפות היצרנים.

## קבוצות ונהגים

## רשימת מרוצים

## שינויים בתקנות
מבנה סוף השבוע של מרוצים שונה לקראת העונה. בכל סוף שבוע יתקיימו שלושה מרוצים במקום שניים. בשבת יתקיימו שני מרוצי ספרינט וביום ראשון יתקיים המרוץ המלא, בו קיימת חובה מנדטורית לעצירה אחת לפחות בפיט סטופ. מקצי דירוג שיערכו ביום שישי יקבעו את סדר הזינוק למרוץ הספרינט הראשון ולמרוץ המלא. סדר הזינוק למרות הספרינט השני יקבע בהתאם לתוצאות המרוץ הראשון, כאשר עשרת הנהגים הראשונים יוזנקו בסדר הפוך (המנצח יזנק מהמקום העשירי, מי שסיים שני יזנק תשיעי וכו').

## שיטת הניקוד
הנקודות ניתנות לעשרת הנהגים המהירים במרוץ הפתיחה ולשמונת הנהגים המהירים במרוץ הספרינט. 4 נקודות נוספות ניתנות לנהג המזנק מהפול פוזישן במרוץ הפתיחה. 2 נקודות נוספות מוענקות לנהג שקובע את זמן ההקפה המהירה בכל אחד משני המרוצים, בתנאי שסיים באחד מעשרת המקומות הראשונים.

הזינוק למרוץ הספרינט נקבע בהתאם לסדר הסיום של מרוץ הפתיחה, כאשר שמונה המקומות הראשונים נקבעים בסדר הפוך לתוצאות שמונה הנהגים הראשונים במרוץ הפתיחה, כך שנהג שהגיע למקום שמיני במרוץ הפתיחה יזנק מהמקום הראשון במרוץ הספרינט. לא מוענקות נקודות נוספות על זינוק מהפול פוזישן במרוץ זה.
### מרוץ ספרינט

### מרוץ מלא

## אליפות הנהגים

## קישורים חיצוניים
* 

## הערות שוליים

קטגוריה:עונות בפורמולה 2
קטגוריה:תחרויות ספורט מוטורי ב-2021
לוולק

**לוולק** (בהונגרית: **Levelek**) הוא כפר במחוז סבולץ'-סטמאר-ברג שבצפון מזרח הונגריה.

## יהודי לוולק
בשנת 1747 מוזכרת בלוולק משפחה יהודית אחת, משפחת יעקב בנימין. ובשנת 1770 ידוע כי כבר ישבו שם כמה יהודים. רובם התפרנסו ממסחר בתוצרת חקלאית ומכולת. במקום היו חברה קדישא, בית כנסת ומקווה. הקהילה השתייכה לזרם האורתודוקסי.

משנת 1885 היו יהודי הכפר כפופים לקהילה היהודית בנירבאטור.

כמה שבועות לאחר כנסית הצבא הגרמני להונגריה (מרץ 1944) הועברו יהודי לוולק לגטו קישווארדה שם רוכזו רוב יהודי המחוז. משפחה יהודית אחת הורשתה להישאר בלוולק, בזכות ראש המשפחה, שהיה בעל עיטור גבורה מימי מלחמת העולם הראשונה. בסוף מאי 1944 שולחו יהודי לוולק יחד עם יהודי גטו קישווארדה למחנה ההשמדה אושוויץ.

אחרי המלחמה חזרו לעיירה כעשרה יהודים ששרדו. הם ניסו לשקם את חיי הקהילה, אך משלא הצטרפו אליהם יהודים נוספים, עזבו את המקום תוך זמן קצר.

## לקריאה נוספת
*לוולק בפנקס הקהילות הונגריה,  עמוד 335
* לאואלאק (לעוועלעק), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 193-194. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
דיאו וונה

**דיאו וונה** (ביוונית: **Δύο Βουνά**; פירושו "שני הרים") הוא כפר על הר אויטה בפתיוטיס, יוון. מאז רפורמת השלטון המקומי בשנת 2011 היא חלק מנפת לאמיה, ומהרשות המוניצפלית גורגופוטמוס.

האוכלוסייה בכפר מנתה 79 אנשים במפקד 2011.

בכפר נולד , מנהיג צבאי במלחמת העצמאות היוונית .

קטגוריה:יוון: כפרים
טופי (סדרת טלוויזיה)

**טופי** (ברוסית: **То́пи**) היא סדרת טלוויזיה מיסטית רוסית, בבימויו של ולדימיר מירזוב שנכתבה על ידי דמיטרי גלוכובסקי. פרק הבכורה שודר ב-28 בינואר 2021 בשירות הזרמת מדיה KinoPoiskHD.

## עלילה
במרכז העלילה כמה צעירים ממוסקבה שנמלטים מבעיותיהם האישיות למנזר נידח שנמצא ליד הכפר טופי שבחבל ארכנגלסק בצפון רוסיה. חמשת הצעירים הם המומחה לטכנולוגיית מידע הגוסס מסרטן, דניס, עיתונאי פרו-ממשלתי לשעבר מקסים, ניצולת ניסיון התאבדות קטיה, אליה הצ'צ'נית (המסתתרת מהחתן שלה) וסוניה, ילדה ממשפחה פרבוסלבית דתית. עם הגעתם, הגיבורים מגלים שהמנזר נטוש, המקומיים מתנהגים בצורה מוזרה ביותר ואז אחד הבחורים נעלם. לאחר שהחליטו להישאר בכפר, הם מתחילים בחיפושיהם ויותר ויותר צוללים אל עולם הביצות, מלא הסודות.

## שחקנים ודמויות

## הפקה
את התסריט לסדרה כתב דמיטרי גלוכובסקי, שבעמוד האינסטגרם שלו תיאר את טופי כ"מותחן מסע רע ומטורף". לדברי גלוכובסקי, עשר שנים חלפו מרגע שעלה רעיון הסדרה ועד ליציאתה, חמש מהן הכותב חיפש פלטפורמה מתאימה ומפיקים.

הסדרה צולמה בבלארוס באתר הצילומים של אולפן Belarusfilm ליד הכפר קמנקה, במחוז סמולביצ'י, שבפרברי מינסק. הגיבורים עוברים את הכפר מודיוגה שבחבל ארכנגלסק, אך הכפר טופי אינו נמצא על מפת רוסיה וזהו מקום מומצא. הסדרה הועלתה לצפייה דיגיטלית ב-28 בינואר 2021. הסדרה הפכה לאחת הסדרות המצופות של השנה.

## קישורים חיצוניים

## הערות שוליים

קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות דרמה רוסיות
קטגוריה:סרטי מסתורין רוסיים
הגדוד (סרט)

**הגדוד** (ברוסית: **Батальонъ**) הוא סרט עלילתי באורך מלא, המוקדש לגדודי המוות הנשיים שנוצרו בשורות צבא האימפריה הרוסית במהלך מלחמת העולם הראשונה. הסרט יצא לאקרנים ברוסיה ב-20 בפברואר 2015 ומתמקד בעלילותיה של מריה בוצ'קאריובה.

## עלילה
אביב 1917. מהפכת פברואר שינתה את חייה של רוסיה ואת מהלך המלחמה הגדולה. הצאר הריבון כבר ויתר על כס המלוכה. בתעלות, שם העימות עם הגרמנים נמשך יותר משנה, הבולשביקים מנהלים את התעמולה שלהם בכל הכוח ובעיקר הם קוראים לשלום עם האויב. הקצינים הרוסים כמעט אינם יכולים להחליט דבר ללא אישור של ועדות החיילים. הצבא נמצא על סף ריקבון סופי. על פי הוראת הממשלה הזמנית, לצורך העלאת המורל, נוצר גדוד מוות נשי בפיקודה של מריה בוצ'קאריובה. תחתיה, גדוד המוות מהווה דוגמה לאומץ לב, אומץ ורוגע, מעלה את רוח החיילים ומוכיח כי כל אחת מגיבורות הנשים המשרתות בו ראויה לתואר חיילת צבא רוסיה.

## שחקנים ודמויות

## הפקה
### פיתוח
הרעיון עלה במהלך צילומי הסרט "מצודת ברסט". המפיק איגור אוגולניקוב, שהתעניין בתולדות המלחמה הפטריוטית הגדולה, החליט להראות את גורלן של נשות חיל המצב של ברסט שנשלחו לשבי. אך בהמשך ננטש רעיון זה, אך הוא הפך לעלילה העוסקת בכוחן של הנשים במהלך מלחמת העולם הראשונה ששירתו בגדוד המוות הנשי של מריה בוצ'קאריובה.

### צילומים
הסרט צולם במחוז פסקוב (בייחוד באזור הכפר בוגרובו וכביש לסקובסקוי) בסתיו 2013 ועברו לסנקט פטרבורג באביב 2014.

## קישורים חיצוניים

* 

## הערות שוליים

קטגוריה:האימפריה הרוסית בתרבות
קטגוריה:מלחמת האזרחים הרוסית בתרבות
קטגוריה:סרטי 2015
קטגוריה:סרטי דרמה היסטורית
קטגוריה:סרטי דרמה רוסיים
קטגוריה:סרטי מלחמה רוסיים
קטגוריה:סרטי מלחמת העולם הראשונה
קטגוריה:סרטים היסטוריים
הגלולה האדומה והגלולה הכחולה

[ממוזער|גלולה ([כמוסה) אדומה וגלולה כחולה, כמו אלה המוצגות בסרט "מטריקס" משנת 1999]]
המונחים "**הגלולה האדומה**" (**Red Pill**) ו"**הגלולה הכחולה**" (**Blue Pill**) מתייחסים לדילמה בבחירה חופשית: גילוי אמת לא נעימה שתשנה את חייו ("ליטול את הגלולה האדומה") – לבין בחירה שלא להיות מודע ("ליטול את הגלולה הכחולה"). המונח זכה לפופולריות בתרבות האינטרנט במהלך העשור השני של המאה ה-21, והגיע במקור מהסרט האמריקאי "מטריקס" משנת 1999.

## מקור המונחים
בסרט *"*מטריקס" מנהיג המורדים מורפיוס מציע לדמות הראשית ניאו את הבחירה בין נטילת הגלולה האדומה או הגלולה הכחולה. הגלולה האדומה מייצגת עתיד לא בטוח. מצד אחד, היא תשחרר את ניאו מהמשך השעבוד בעולם הווירטואלי של המטריקס, שנוצר על ידי מכונות כדי לשלוט באנושות, ובאופן זה הוא יצליח לברוח לעולם האמיתי והקשה. מצד שני, הגלולה הכחולה מייצגת "כלוב זהב" – תחזיר אותו לחיי נוחות במציאות המדומה של המטריקס. מורפיאוס מציג בפני ניאו את הבחירה באופן הבא:

ניאו בוחר ליטול את הגלולה האדומה ומצטרף בעקבות כך לכוחות המורדים.

## שימוש במונח בהרחבה
בתחום אבטחת הסייבר, המונח "גלולה אדומה" מתייחס לכלים המאפשרים לגלות מקרים של Hooking או וירטואליזציה.

## אזכורים בתרבות הפופולרית
* באוקטובר 2013 יצא לאקרנים סרט הקומדיה הרומנטית "חייו הסודיים של וולטר מיטי", ובו מוצע לגיבור לבחור בין מכונית אדומה לכחולה בשדה התעופה, והוא בוחר באדומה. הביקורות ציינו את הסצנה ואת האזכור לגלולה האדומה ולגלולה הכחולה.
* ב-2016 יצא לאקרנים הסרט הגלולה האדומה - סרט תיעודי אמריקאי בבימויה של קאסי ג'יי, שבוחן את התנועה לזכויות הגבר.
* ב-2017, הכריזה הפרשנית והפעילה הפוליטית קנדיס אוונס על פרויקט "Red Pill Black" (בתרגום חופשי: "גלולה אדומה שחורה") לקידום שמרנות פוליטית אצל אפרו-אמריקאים . לדבריה, המונח "גלולה אדומה" מסמל את ההתנערות מנרטיבים דמוקרטיים שאפרו-אמריקאים מאמינים בהם.
* במאי 2020, צייץ אילון מאסק בטוויטר "קחו את הגלולה האדומה", והסכים עם משתמש בטוויטר שפירושו לנקוט בגישה חופשית באתר ובכללי. איוונקה טראמפ צייצה זאת מחדש ואמרה שהיא לוקחת את הגלולה. האחיות וצ'אוסקי, במאיות "מטריקס", הגיבו לשניהם "Fuck both of you".

## ראו גם
* משל המערה של אפלטון
* התגלות (רגש)
* ברירה כוזבת
* עקרון המציאות
* מציאות וירטואלית

## קישורים חיצוניים

## הערות שוליים

קטגוריה:אמרות כנף
קטגוריה:דימויים
קטגוריה:מטריקס
The Black Mamba (להקה פורטוגלית)

**The Black Mamba** היא להקה פורטוגלית, שהוקמה בשנת 2010 ובסיסה בליסבון.

הלהקה הוכרזה כנציגת פורטוגל באירוויזיון לשנת 2021 לאחר זכייתה בתחרות Festival da Cancao 2021 שנערכה ב-6 במרץ 2021. הם יעשו זאת עם שירם "Love Is on My Side" איתו זכו בתחרות. ב-20 במאי 2021, הם ביצעו את השיר בחצי הגמר השני של התחרות, והגיעו למקום הרביעי עם 239 נקודות. ב-22 במאי, בגמר התחרות, הגיעה הלהקה למקום ה-12 עם 153 נקודות.

## קריירה
הלהקה הוקמה בשנת 2010 בליסבון לאחר פגישתם של פדרו טטנקה, מיגל קשאיש וקירו קריז. שם הלהקה נבחר כהומאז' לקול שעושה הנחש ממבה שחורה, שנחשב מבחינתם לאפל ומהפנט.

האלבום הראשון של הלהקה יצא בשנת 2010 והצליח בפורטוגל. הלהקה ערכה מספר הופעות בינלאומית לאחר יציאתו בערים שונות בעולם. ב-2014 הוציאה הלהקה אלבום נוסף ולאחר סיבוב ההופעות שערכה בברזיל עזב אותה הבסיסט, קירו קריז ובמקומו צורף מרקו פומביניו.

ב-2019 הלהקה שחררה את אלבומה השלישי. ב-2020 הוכרזו כמשתתפי קדם האירוויזיון הפורטוגלי, Festival da Cancao, וב-6 במרץ 2021 זכו באירוע עם 20 נקודות ו-2 נקודות יותר מהקהל לעומת המקום השני.

## חברי ההרכב
* פדרו טטנקה – זמר, גיטרה
* מיגל קשאיש – תופים
* מרקו פומביניו – אורגן חשמלי, בס חשמלי

## קישורים חיצוניים

## הערות שוליים

קטגוריה:להקות פורטוגליות
קטגוריה:משתתפי אירוויזיון 2021
קטגוריה:נציגי פורטוגל באירוויזיון
קטגוריה:להקות שהוקמו בשנת 2010
Love Is on My Side

"**Love Is on My Side**" (בעברית: **האהבה בצד שלי**) הוא שיר שהוקלט על ידי הלהקה הפורטוגלית The Black Mamba ויצג את פורטוגל באירוויזיון לשנת 2021 לאחר זכייתו בגמר הלאומי הפורטוגלי, Festival da Cancao 2021 שנערך ב-6 במרץ 2021.

## באירוויזיון
ב-17 בנובמבר 2020, הוכרז כי פורטוגל תופיע במחצית השנייה של חצי הגמר השני של התחרות. ב-20 במאי 2021, הם ביצעו את השיר בחצי הגמר השני של התחרות, והגיעו למקום הרביעי עם 239 נקודות. ב-22 במאי, בגמר התחרות, הגיעה הלהקה למקום ה-12 עם 153 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2021
קטגוריה:שירי פורטוגל באירוויזיון
קטגוריה:שירים באנגלית
פרס אופיר על הישגים מקצועיים בקולנוע

**פרס אופיר על הישגים מקצועיים בקולנוע** הוא פרס אופיר הניתן אחת לכמה שנים על הישגים בולטים בקולנוע. בדומה לפרס על מפעל החיים (ובשונה מרוב הקטגוריות), ההודעה על הזוכה בפרס ניתנת טרם הטקס ולא במהלכו.

## רשימת זוכים
זוכי הפרס אורך השנים:
* 1995 – מתי רז
* 1997 – דובי זלצר
* 1998 – יוסף שילוח
* 1999 – דני שיק
* 2000 – צבי שפילמן
* 2001 – ישראל רינגל
* 2002 – קולי סנדר
* 2003 – אמנון סלומון
* 2004 – נחום היימן
* 2004 – יורם גולן
* 2005 – אהוד מנור
* 2006 – מייק ברנט
* 2007 – אברהם לייבמן
* 2009 – אורי סבג
* 2014 – אלי ירקוני
* 2016 – איתן לוי
* 2017 – ערה לפיד
* 2019 – נחמן אינגבר
* 2025 – שלישיית מה קשור

## הערות שוליים

*
הישגים מקצועיים בקולנוע
פרשת מיס סטון

[שמאל|ממוזער|250x250 פיקסלים|גלויה עם ציור של החטופות [אלן מריה סטון  וקתרינה צ'ילקה .]]
[שמאל|ממוזער|250x250 פיקסלים|האחראים לפרשת מיס סטון - [סבה מיכאילוב , יאנה סנדנסקי , קראסטיו אסנוב  וחריסטו צ'רנופייב .]]
[ממוזער| [אלן מריה סטון ]]
**פרשת מיס סטון** (בבולגרית: **Афера „Мис Стоун“**; במקדונית: **„Афера Мис Стон“**) היה חטיפתן של המיסיונרית הפרוטסטנטית האמריקאית, אלן מריה סטון, ועמיתה המיסיונרית הבולגרית ההרה, קתרינה סילקה  ידי הארגון המהפכני הפנים-מקדוני, שאירעה ב-21 באוגוסט 1901.

## היסטוריה
ב-1901, אחת הבעיות העיקריות שעמדה בפני הארגון המהפכני הפנים-מקדוני הייתה היעדר משאבים לחימוש. בעיה זו נדונה בישיבת הנהגת הארגון בקיוסטנדיל, בולגריה באותו קיץ. בפגישה זו, טען דלצ'ב כי שוד קטן רק פוגע במוניטין של הארגון ולא מועיל לפתרון הבעיה. גוצה דלצ'ב  אישר למיכאיל גרדז'יקוב  לבצע חטיפה של אנשים עשירים במקדוניה בשביל להשיג כספים, אך הוא נכשל. דלצ'ב עשה 2 ניסיונות נוספים שלא צלחו עם טורקים ויוונים עשירים. מאוחר יותר, הוא פיתח תוכנית לחטיפת בנו של הפוליטיקאי הבולגרי, איוואן גשוב, שנכשלה גם היא. לאחר מכן, הציע יאנה סנדנסקי , לחטוף את פרדיננד הראשון, מלך בולגריה במהלך ביקורו במנזר רילה, שלא התקבלה על ידי דלצ'ב, שהאמין כי יש לבצע את החטיפה בשטח האימפריה העות'מאנית. תוכנית נוספת שלא מומשה הייתה חטיפה של טורקי עשיר, ליד העיירה סימיטלי , על ידי חריסטו צ'רנופייב  ויאנה סנדנסקי. יאנה סנדנסקי, חריסטו צ'רנופייב וסבה מיכאילוב תכננו לחטוף את סולימאן ביי, אך בשל מחלתו של האחרון, פעולה זו גם נכשלה.

סנדנסקי נמשך אז לרעיון לחטוף את המיסיונרית הפרוטסטנטית של בנסקו. הפלוגה בראשות וויווד יאנה סנדנסקי , תת-וויווד חריסטו צ'רנופייב , ותת-וויווד קראסטיו אסנוב  ביצעו את החטיפה של אלן מריה סטון  וקתרינה צ'ילקה  ב-21 באוגוסט 1901, בין העיירה בנסקו לעיר בלגואבגרד (אז, יישובי האימפריה העות'מאנית; כיום, יישובי בולגריה).

מטרת החטיפה הייתה לקבל כופר כבד, ולסייע כלכלית לארגון המהפכני הפנים-מקדוני. היו ניסיונות להחזיר את 2 הנשים על ידי הרשויות העות'מאניות והבולגריות, הארגון הצבאי צ'טה  והוועדה המקדונית העליונה . הרשויות העות'מאניות עצרו לתקופה קצרה את בעלה של קתרינה, גריגור צ'ילקה , באשמה מופרכת של סיוע ושיתוף פעולה עם החטיפה. לעיתים נחשב למקרה של תסמונת סטוקהולם (כאשר החוטפים אף סייעו לצ'ילקה ללדת את בתה), הפרשה הסתיימה לאחר משא ומתן אינטנסיבי בתחילת 1902, כחצי שנה לאחר החטיפה. ב-18 בינואר 1902, שולם כופר של 14,000 מטבעות עות'מאניים לארגון המהפכני הפנים-מקדוני בעיירה בנסקו. 2 הנשים שוחררו ב-2 בפברואר ליד העיר סטרומיצה.

האירוע זכה לסיקור נרחב של התקשורת באותה תקופה וכונה לעיתים קרובות כ-"משבר הערובה המודרני הראשון של אמריקה".

## לקריאה נוספת

* 
* 
* 


## קישורים חיצוניים

* מספר תמונות מארכיון הנוגעות למקרה

## הערות שוליים

קטגוריה:חטיפות
קטגוריה:1901
קטגוריה:1902
קטגוריה:המאבק המקדוני
קטגוריה:בולגריה: היסטוריה
קטגוריה:מקדוניה הצפונית: היסטוריה
מכוניות עידן פליז

[ממוזער|280px|[ABC (מכונית), שנת 1905 - מכונית פליז]]
[ממוזער|280px|[פורד מודל F, שנת 1906 - מכונית פליז]]
[ממוזער|280px|[אלפא 12 HP, שנת 1910 - מכונית פליז]]
[ממוזער|280px|[לנצ'יה גאמא 20HP, שנת 1910 - מכונית פליז]]
**מכוניות עידן פְּלִיז** (באנגלית: **Brass Era car**) היה מונח אמריקאי להגדרה של תקופה מוקדמת של ייצור הרכב, על שם שימוש נרחב באבזרי הפליז הבולטים ששימשו בתקופה זו לחלקים כמו אורות ורדיאטורים, בדרך כלל בין השנים 1905–1914 ותחילת מלחמת העולם הראשונה

פליז היא סגסוגת המורכבת מהיסודות נחושת ואבץ.

## היסטוריה
במקומות אחרים בעולם, תקופה זו תיחשב על ידי חובבי מכוניות עתיקות כמורכבות מתקופת הוותיקות ("Veteran Era" לפני 1904), והתקופה האדוארדיאנית, אם כי מונחים אלה אינם משמעותיים מחוץ לאימפריה הבריטית לשעבר.

כלי רכב אלה נקראו לעיתים קרובות כירכרות ללא סוסים.

מועדון הכרכרות חסרות הסוסים באמריקה (HCCA) מגדיר עידן זה כעידן של כלי רכב חלוצי בעל מנוע גז או מנוע קיטור או מנוע חשמלי שנבנה או יוצר לפני ינואר 1916.

מערכת זו הגדירה מכוניות עם מנועים קדמיים, עם הנעה אחורית, עם מנועי בעירה פנימית עם תיבת הילוכים. בתחילה הייתה הכרכרה המונעת על גלגלים (הדומה למרכבת סוסים של לפני 1900) בשיא פריחתה, עם למעלה מ־75 יצרנים, אך הם סגנון זה ננטש בהדרגה לטובת דגמים מתקדמים יותר, וכלי רכב סגורים יותר כולל דגם הרכב הראשון ששווק באופן המוני, פורד מודל T מתוצרת פורד.

בחלקה המוקדם של תקופה זו, התקדם פיתוח מכוניות הקיטור, מה שהפך את מכוניות הקיטור לכלי רכב המהירים ביותר בימיהם. גם מכוניות חשמליות החזיקו בנתח שוק לאורך כל התקופה.

## טכנולוגיה
הפיתוח של טכנולוגיית הרכב היה מהיר, בין היתר בזכות מאות יצרניות קטנות שהתחרו ביניהן. התפתחויות עיקריות כללו את מערכת ההצתה החשמלית (שפותחו כבר במנוע הדינמי של ארנולד בשנת 1898, אף שהפיתוח מיוחס לא פעם לרוברט בוש , בשנת 1903), מתלים עצמאיים (פותחו על ידי בולי בשנת 1873), וארבעה בלמים שהותקנו לבלום הגלגלים (פותחו על ידי חברת ארול-ג'ונסטון  מסקוטלנד בשנת 1909). קפיצי עלים היו בשימוש נרחב במתלים, אם כי מערכות רבות אחרות עדיין היו בשימוש.

הילוכים ובקרות מצערת אומצו באופן נרחב, מה שאיפשר מגוון מהירויות שיוט, אם כי בדרך כלל לרכבים עדיין היו הגדרות מהירות נפרדות, ולא המערכת הגמישה יותר המוכרת במכוניות של תקופות מאוחרות יותר.

זכוכית בטיחות הופיעה לראשונה, וגם נרשם עליה פטנט על ידי ג'ון ווד באנגליה בשנת 1905, אך היא תהפוך לציוד סטנדרטי רק בשנת 1926 בפיתוחו של דגם ריקנבקר .

פלדת זווית הועדפה על פני עץ משוריין כחומר המסגרת. בשנת 1912, "Hupp Motor Car Company" היה חלוץ השימוש בגופי פלדה, ויצרנית הרכב דודג' שהצטרפה בשנת 1914.

## ראו גם
* פליז

## קישורים חיצוניים
* מיטב 280 דגמי "מכוניות עידן פליז" (אוסף Collection by Mark Jennings)
* מכוניות עידן פליז (stahlsauto.com/automobiles category/brass-era)
* 

## הערות שוליים

פליז
קונסוליית סין בלוס אנג'לס

**הקונסוליה הסינית בלוס אנג'לס** היא הנציגות הדיפלומטית של הרפובליקה העממית של סין בלוס אנג'לס, השוכנת ברחוב שאטו פלייס 443 שבעיר. 

הקונסוליה משרתת את דרום קליפורניה (את צפון קליפורניה משרתת הקונסוליה בסן פרנסיסקו), ואת המדינות אריזונה, ניו מקסיקו, והוואי. כמו כן, הקונסוליה אמונה גם על מתן שירות עבור הטריטוריות של ארצות הברית באוקיינוס השקט.

מאז 2013, הקונסול הכללי של סין העממית בלוס אנג'לס הוא ליו ג'יאן.

## היסטוריה
בשנת 1987 הגיעו סין וארצות הברית להסכמה, לפיה כל מדינה תפתח נציגות דיפלומטית חמישית במדינה האחרת, מה שהוביל לפתיחת הקונסוליה בלוס אנג'לס ונועדה גם להביא לפתיחת הקונסוליה האמריקאית בווהאן .

בדצמבר 2011, ירה אדם קליעים מסוג 9x19 מ"מ פרבלום לעבר משכן הקונסוליה, בכוונה להרוג מאבטח עמו הסתכסך במחאה שהתרחשה קודם לאירוע. עם זאת, התוקף החמיץ את מטרתו ולא נרשמו נפגעים בנפש. היורה זוהה כפעיל בן 67 משאנגחאי שהיה חלק ממחאה קבוצתית שהפגינה נגד הפרות זכויות אדם בסין, וימים אחדים לאחר האירוע הוא הואשם בתקיפה באמצעות נשק חם.

ב-1 באוגוסט 2017, פתח אדם בירי לעבר חלקו הקדמי של הבניין, תוך שהוא יורה לפחות 17 פעמים. כתוצאה מהירי נגרמו נזקים ניכרים לחלונות ולחזית המבנה. לאחר המעשה, שם קץ לחייו.

## קישורים חיצוניים

## הערות שוליים

קטגוריה:יחסי ארצות הברית – סין
קטגוריה:לוס אנג'לס: מבנים
סין